|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Ministru kabineta rīkojuma projekta  **„Par Cēsu novada pašvaldības nekustamā īpašuma Piebalgas ielā 3, Cēsīs, Cēsu novadā, pārņemšanu valsts īpašumā un nodošanu Rīgas Tehniskās universitātes īpašumā”**  sākotnējās ietekmes novērtējuma ziņojums (anotācija)   |  |  |  | | --- | --- | --- | | **I. Tiesību akta projekta izstrādes nepieciešamība** | | | | 1. | Pamatojums | Publiskas personas mantas atsavināšanas likuma 42.panta pirmā daļa un otrā daļa un 43.pants.  Ministru kabineta 2011.gada 19.oktobra rīkojums Nr.535 „Par Cēsu Profesionālās vidusskolas reorganizāciju”.  Ministru prezidenta 2013.gada 18.janvāra rezolūcija Nr.18/SAN-2038 (2012.g.) Finanšu ministram un Izglītības un zinātnes ministram – *sagatavot un noteiktā kārtībā iesniegt izskatīšanai Ministru kabineta sēdē tiesību akta projektu par nekustamo īpašumu Piebalgas ielā 3, Cēsīs, Cēsu novadā, pārņemšanu valsts īpašumā un nodošanu Rīgas Tehniskās universitātes īpašumā.*  Izglītības un zinātnes ministrija ar 2013.gada 21.februāra vēstuli Nr.1-10/932 lūdz Finanšu ministriju nodrošināt atbilstošu tālāku rīcību un nosūta dokumentu kopijas. | | 2. | Pašreizējā situācija un problēmas | Izglītības un zinātnes ministrija ar 2012.gada 6.novembra vēstuli Nr.01-05/4852 „Par nekustamajiem īpašumiem Piebalgas ielā 3, Cēsīs, Cēsu novadā” informē Valsts kanceleju, ka, izpildot Ministru kabineta 2011.gada 19.oktobra rīkojuma Nr.535 „Par Cēsu Profesionālās vidusskolas reorganizāciju” (turpmāk – MK rīkojums Nr.535) 5.1. un 5.2.apakšpunktu:  nekustamais īpašums (nekustamā īpašuma kadastra Nr.4201 005 2509) – zemes vienība 2 745 m2 platībā (zemes vienības kadastra apzīmējums 4201 005 2509) un trīs būves (būvju kadastra apzīmējumi 4201 005 2509 001, 4201 005 2509 002 un 4201 005 2509 004) – Piebalgas ielā 3, Cēsīs, Cēsu novadā, īpašuma tiesības nostiprinātas Cēsu pilsētas zemesgrāmatas nodalījumā Nr.100000462044 Cēsu novada pašvaldībai;  nekustamais īpašums (nekustamā īpašuma kadastra Nr.4201 505 0077) – būve (būves kadastra apzīmējums 4201 005 2511 004) – Piebalgas ielā 3, Cēsīs, Cēsu novadā, īpašuma tiesības nostiprinātas Cēsu pilsētas zemesgrāmatas nodalījumā Nr.100000462051 Cēsu novada pašvaldībai,  (turpmāk kopā – Nekustamie īpašumi), tika nodoti Cēsu novada pašvaldības īpašumā bez atlīdzības.  Saskaņā ar MK rīkojuma Nr.535 6.punktu, kā arī pamatojoties uz Publiskas personas mantas atsavināšanas likuma 42.panta pirmo daļu, proti, [..] j*a nodotais nekustamais īpašums vairs netiek izmantots Ministru kabineta lēmumā par valsts nekustamā īpašuma nodošanu bez atlīdzības atvasinātas publiskas personas īpašumā norādīto funkciju vai deleģēta pārvaldes uzdevuma veikšanai, atvasināta publiska persona šo īpašumu bez atlīdzības nodod valstij,* gadījumā, ja Nekustamie īpašumi vairs netiek izmantoti Cēsu novada pašvaldības funkcijas – *iedzīvotāju izglītības procesa organizēšana* – nodrošināšanai, Cēsu novada pašvaldībai Nekustamie īpašumi bez atlīdzības jānodod valstij.  Ņemot vērā iepriekš minēto, Cēsu novada dome, pamatojoties uz Rīgas Tehniskās universitātes ierosinājumu, nodot Nekustamos īpašumus Rīgas Tehniskās universitātes īpašumā topošās Rīgas Tehniskās universitātes Cēsu filiāles vajadzībām, ir pieņēmusi 2012.gada 12.jūlija lēmumu Nr.333 (prot. Nr.11, 18.punkts) Nekustamos īpašumus bez atlīdzības nodot valsts īpašumā, ar mērķi tālāk Nekustamos īpašumus nodot bez atlīdzības Rīgas Tehniskās universitātes īpašumā izglītības funkcijas nodrošināšanai, izveidojot un reģistrējot Rīgas Tehniskās universitātes Cēsu filiāli.  Atbilstoši Ministru kabineta 2003.gada 16.septembra noteikumu Nr.528 „Izglītības un zinātnes ministrijas nolikums” 24.24.apakšpunktam Rīgas Tehniskā universitāte ir Ministrijas padotībā esoša augstākās izglītības iestāde. Rīgas Tehniskā universitāte, pamatojoties uz Rīgas Tehniskās universitātes Satversmes (apstiprināta ar 2007.gada 13.decembra likumu „Par Rīgas Tehniskās universitātes Satversmi”) 1.punktu, ir valsts dibināta Latvijas Republikas augstākās izglītības un zinātnes institūcija, kura īsteno akadēmiskas un profesionālas studiju programmas, kā arī nodarbojas ar zinātni, pētniecību un māksliniecisko jaunradi. Saskaņā ar Rīgas Tehniskās universitātes Satversmes (apstiprināta ar 2007.gada 13.decembra likumu „Par Rīgas Tehniskās universitātes Satversmi”) 3.punktu un Augstskolu likuma 7.panta pirmo daļu Rīgas Tehniskā universitāte ir atvasināta publiska persona.  Atbilstoši likuma „Par nekustamā īpašuma ierakstīšanu zemesgrāmatās” 36.panta otrajai daļai *valsts ēkas (būves) ierakstāmas zemesgrāmatā uz valsts vārda attiecīgas valsts institūcijas personā atbilstoši likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 8.panta noteikumiem*. Likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 8.panta sestajā daļā norādīts, ka *valstij piederošā vai piekrītošā zeme zemesgrāmatā ierakstāma uz valsts vārda Finanšu ministrijas vai citas ministrijas personā, ja to noteicis Ministru kabinets*. Ņemot vērā iepriekš minēto, kā arī to, ka Finanšu ministrija izstrādā un īsteno politiku valsts nekustamo īpašumu pārvaldīšanas jomā, Cēsu novada pašvaldībai Nekustamie īpašumi būtu jānodod bez atlīdzības valstij Finanšu ministrijas personā un valsts akciju sabiedrības „Valsts nekustamie īpašumi” pārvaldīšanā.  Izglītības un zinātnes ministrija savā 2012.gada 6.novembra vēstulē Valsts kanceleju informē, ka: „Ministrija sadarbībā ar tās padotībā esošajām iestādēm ir izvērtējusi Nekustamo īpašumu nepieciešamību tās funkciju nodrošināšanai un konstatējusi, ka Nekustamie īpašumi nav nepieciešami ne Ministrijas, ne arī tās padotībā esošo iestāžu, izņemot Rīgas Tehnisko universitāti, funkciju nodrošināšanai.”  Ņemot vērā iepriekš minēto, kā arī ievērojot MK rīkojuma Nr.535 6.punktā noteikto, Izglītības un zinātnes ministrija ar 2012.gada 6.novembra vēstuli ir lūgusi Valsts kanceleju nodrošināt atbilstošu tālāku rīcību, lai izpildītu Cēsu novada domes 2012.gada 12.jūlija lēmuma Nr.333 (protokols Nr.11, 18.punkts) 1.punktā norādīto, proti, atļaut Cēsu novada pašvaldībai pašvaldības īpašumā esošo Nekustamo īpašumu nodot bez atlīdzības valstij.  Rīgas Tehniskās universitātes (turpmāk – RTU) rektors L.Ribickis, saskaņā ar RTU Satversmes 48.punktu kā RTU augstākā amatpersona, 2013.gada 1.martā ar vēstuli Nr.01000-3.1/58 „Par valsts īpašuma nodošanu Rīgas Tehniskās universitātes īpašumā”, pamatojoties uz RTU Satversmes 3., 48., 48.3. un 63.pantu un Augstskolu likuma 76.panta pirmo daļu, otrās daļas 4.punktu, lūdz nodot īpašumā RTU Cēsu filiāles darbības nepieciešamībai – izglītības funkcijas nodrošināšanai – Nekustamos īpašumus. | | 3. | Saistītie politikas ietekmes novērtējumi un pētījumi | Projekts šo jomu neskar. | | 4. | Tiesiskā regulējuma mērķis un būtība | Valsts sekretāru 2011.gada 16.jūnija protokolā (prot.Nr.24 45.§) „Informatīvais ziņojums „Par turpmāko praksi Ministru kabineta rīkojumu noformēšanā, ja tiesiskais regulējums tajā apvieno atšķirīga rakstura pēc būtības nedalāmas darbības”” 3.2.apakšpunktā ir noteikts, ka *„[..] vienā Ministru kabineta rīkojumā būtu jāiekļauj tiesību normas, kuras vieno kopīgs regulēšanas priekšmets vai mērķis. Tiesību aktā ietvertajām tiesību normām jābūt savstarpēji loģiski saistītām un jāveido pabeigts regulējums. Ministru kabineta rīkojuma nosaukumam precīzi jāatspoguļo attiecīgā tiesību akta saturs.*”  Ievērojot minēto, ir sagatavots Ministru kabineta rīkojuma projekts, kas paredz Nekustamo īpašumu pārņemšanu no Cēsu novada pašvaldības bez atlīdzības valsts īpašumā Finanšu ministrijas personā, jo Nekustamie īpašumi vairs netiek izmantoti Cēsu novada pašvaldības funkcijas – *iedzīvotāju izglītības procesa organizēšana* – nodrošināšanai, kā tas ir noteikts Ministru kabineta 2011.gada 19.oktobra rīkojuma Nr.535 „Par Cēsu Profesionālās vidusskolas reorganizāciju” 6.2. apakšpunktā, un saskaņā ar Publiskas personas mantas atsavināšanas likuma 42.panta pirmo daļu šādā gadījumā atvasināta publiska persona šo īpašumu bez atlīdzības nodod atpakaļ valstij.  Ņemot vērā Rīgas Tehniskās universitātes ierosinājumu, saskaņā ar Publiskas personas mantas atsavināšanas likuma 42.panta otro daļu un 43.pantu Nekustamais īpašums tiek nodots Rīgas Tehniskās universitātes īpašumā topošās Rīgas Tehniskās universitātes Cēsu filiāles vajadzībām, izglītības funkciju nodrošināšanai.  Ministru kabineta rīkojuma projektā atsauce tiek dota uz Publiskas personas mantas atsavināšanas likuma 42.panta pirmo un otro daļu, jo minētā panta pirmā daļa darbojas uz atpakaļatdošanas nosacījumu un 42.panta otrā daļa darbojas uz Nekustamo īpašumu nodošanas procesu.  Anotācijas I sadaļas 2.punktā minētā problēma tiks atrisināta pilnībā. | | 5. | Projekta izstrādē iesaistītās institūcijas | Projekts šo jomu neskar. | | 6. | Iemesli, kādēļ netika nodrošināta sabiedrības līdzdalība | Projekts šo jomu neskar. | | 7. | Cita informācija | Nav. |    Anotācijas II, III, IV, V un VI sadaļa – rīkojuma projekts šīs jomas neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Finanšu ministrija, Valsts akciju sabiedrība „Valsts nekustamie īpašumi”, Cēsu novada pašvaldība, Rīgas Tehniskā universitāte. |
| 2. | Projekta izpildes ietekme uz pārvaldes funkcijām | Projekts šo jomu neskar. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Projekts šo jomu neskar. |
| 6. | Cita informācija | Ministru kabineta rīkojums tiks publicēts Latvijas Republikas oficiālajā izdevumā „Latvijas Vēstnesis” [www.vestnesis.lv](http://www.vestnesis.lv) , kā arī būs pieejams interneta tīklā: Normatīvo aktu informācijas sistēmā (NAIS) un bezmaksas normatīvo aktu bāzē [www.likumi.lv](http://www.likumi.lv). |

Finanšu ministrs A.Vilks

26.04.2013. 15:15

1213

S.Lūse 67024904

[Santa.Luse@vni.lv](mailto:Santa.Luse@vni.lv)